ആലപ്പുഴ ജില്ലയില് നാളെ ഡോക്ടര്മാര് പണിമുടക്കും ആലപ്പുഴ ജില്ലയില് നാളെ ഡോക്ടര്മാര് പണിമുടക്കും. വാക്സിനേഷന് കേന്ദ്രത്തില് ഡോക്ടറെ മര്ദ്ദിച്ച സംഭവത്തില് പ്രതികളെ അറസ്റ്റ് ചെയ്യാത്തതില് പ്രതിഷേധിച്ചാണ് സമരം. കൈനകരി കുപ്പപ്പുറം പ്രാഥമിക ആരോഗ്യ കേന്ദ്രത്തിലെ ഡോ ശരത് ചന്ദ്രബോസിന് കഴിഞ്ഞ 24നാണ് മര്ദ്ദനമേറ്റത്. സംഭവത്തില് കൈനകരി പഞ്ചായത്ത് പ്രസിഡന്റ് ഉള്പ്പെടെ മൂന്ന് സിപിഎം നേതാക്കള്ക്കെതിരെയാണ് പൊലീസ് കേസെടുത്തത്. അടിയന്തര ചികിത്സകളില് ഒഴികെ വിട്ടുനില്ക്കാനാണ് തീരുമാനം. ഒപി, കൊവിഡ് വാക്സിനേഷന്, പരിശോധന അടക്കമുളള ജോലികളില് നിന്ന് വിട്ടുനില്ക്കുമെന്ന് ഡോക്ടര്മാര് അറിയിച്ചു. പഞ്ചായത്ത് പ്രസിഡന്റിന്റെ നിര്ദേശപ്രകാരമെത്തിയ 10 പേര്ക്ക് കൂടി വാക്സീന് നല്കാന് ആവശ്യപ്പെട്ടു. എന്നാല് കിടപ്പുരോഗികള്ക്കായി മാറ്റിവച്ചതാണെന്നും നല്കാനാകില്ലെന്നും അറിയിച്ചതോടെ തന്നെ കയ്യേറ്റം ചെയ്തെന്നാണ് ഡോക്ടറുടെ പരാതി.The post ആലപ്പുഴ ജില്ലയില് നാളെ ഡോക്ടര്മാര് പണിമുടക്കും first appeared on MalayalamExpressOnline.